VI 
in hoc tractatu non solum paucas, quae nobis obvenerunt, species novas descripsi, 
sed etiam eas varietates specierum cognitarum, quae, in pluribns speciminibus ob- 
servatae, constantiores mihi videntur; denique species aliquot recepi nec novitate 
nec varietate aliqua insignes; in his agitur de patria, de sede, remotissima saepius 
ab illa, quam scriptores commemorant. 
Ex ipsa regionum a nobis perlustratarum natura sequitur, ut magnam testaceo- 
rum terrestrium et fluviatilium copiam alere non possint; tellus humoris et umbrae 
expers, rivuli solis aestivi ardoribus exhausti perpaucis individuis victum praebent. 
Sunt quidem species nonnullae, exempli gratia Helix desertorum Forsk., quibus 
parci rores nocturni sufficiant, quibus fervidus sol non noceat, quae aridos, com- 
bustos frutices cujuslibet generis depascantur, quae migrent, et mira multitudine 
parvos tractus obtegant; majori tamen specierum parti alia vitae ratio propria; item 
ac nostrae humida, opaca loca petunt, ubi solem fugere possint, et peculiarem victum 
quaerunt; quae res necessariae quum raro offerantur, numerus et specierum et indi- 
viduorum, ut ita dicam lucifugarum exiguus invenitur. Alia est res cum Gastero- 
podibus flnviatilibus; ubicumque fons, amnis, fluvius, lacus exstat, qui per totum 
annum aqua dulci impletur, unius alteriusve speciei satis larga copia deprehenditur. 
Patria omnium, quas recepi, specierum ad oras maris mediterranei orientales 
terras alluentis sita est; vix duae tresve lectae sunt triduum vel quatriduum a littore. 
Plurimae earum ab aliis aliis Jocis repertae sunt.  Quum magni momenti sit cognos- 
cere, quatenus singularum specierum sedes extendantur, Graecas aliquas, lectas a 
defuneto Bergero, concionatore castrensi inter Bavaros in Graeciam delegatos, inter- 
posui, ut suppleatur Deshayesii catalogus molluscorum in Peloponneso detectorum 
(Expéd. de Morée Zool. Moll.) 
Poenitet me, quod vivorum animalium characteres neglexi observare in itinere; 
multorum ne unum quidem vivum specimen abstulimus. Quae clarissimus Ehren- 
bergius (Symbol. physicae) de animali Helicis desertorum disseruit, plane confirmare 
possum, quum aliquot vivacis hujus speciei individua a nobis in patriam reportata 
revivixerint. De hujus aliarumque specierum structura interna amicus et comes noster, 
Dr. Erdl brevi tempore fusius scribet. 
